Jegyzőkönyv

mely készült 2018. március 19-én 18:00 órai kezdettel, saját székhelyén, a Budaörsi Örmény Nemzetiségi Önkormányzat testületi ülésén, helyszín: Budaörs, Víg u. 55.

Jelen vannak: Fancsali G. János elnök, Fancsali Bence János, Bokor Sándorné, valamint Dr. Sándor Anett a Budaörsi Polgármesteri Hivatal Jegyzői Irodája részéről.

Elnök: Megállapítja, hogy a testület 3 tagjából 3 fő jelen van, így az ülés határozatképes. Szavazásra bocsátja a meghirdetett napirendi pontokat:

1. Budaörsi Örmény Nemzetiségi Önkormányzat 2017. évi költségvetésének módosítása
2. Székelyudvarhelyi táblaavatás időpontjának módosítása
3. A kolozsvári kutatóút beszámolója

A testület egyhangúlag 3 igen szavazattal úgy dönt, hogy elfogadja a következő napirendi pontokat:

**28/2018. (III. 19.) sz. BÖNÖ határozat**

1. Budaörsi Örmény Nemzetiségi Önkormányzat 2017. évi költségvetésének módosítása
2. Székelyudvarhelyi táblaavatás időpontjának módosítása
3. A kolozsvári kutatóút beszámolója

1. napirendi pont: Budaörsi Örmény Nemzetiségi Önkormányzat 2017. évi költségvetésének módosítása

Elnök: ismerteti az előterjesztést. A költségvetés módosítására a felügyeleti szervi, valamint a saját hatáskörű előirányzat átcsoportosítások átvezetése miatt van szükség.

A testület egyhangúlag, 3 igen szavazattal úgy dönt, hogy elfogadja az alábbi határozatot.

**29/2018. (III. 19.) sz. BÖNÖ határozat**

Budaörsi Örmény Nemzetiségi Önkormányzat Képviselő-testülete a 2017. évi költségvetésének módosítását az előterjesztés 1. sz. mellékletben foglalt tartalommal 3 137 eFt főösszeggel fogadja el.

2. napirendi pont: Székelyudvarhelyi táblaavatás időpontjának módosítása

Elnök: elmondja, hogy a korábban 2018.04.24-re szervezett táblaavatás időpontja megváltozott. Az új időpont 2018.04.22-e. A helyszín változatlan.

A testület egyhangúlag, 3 igen szavazattal úgy dönt, hogy elfogadja az alábbi határozatot.

**30/2018. (III. 19.) sz. BÖNÖ határozat**

A Budaörsi Örmény Nemzetiségi Önkormányzat képviselő-testülete jóváhagyólag elfogadja, hogy Székelyudvarhelyen megrendezésre kerülő emléktábla avatása 2018.04.24-e helyett 2018.04.22-én kerül megrendezésre. A rendezvény helyszíne változatlan. A rendezvényen az elnök és az elnök-helyettes a Budaörsi Örmény Nemzetiségi Önkormányzat képviseletében részt vesz.

3. napirendi pont: A kolozsvári kutatóút beszámolója

Elnök: elmondja, hogy a kutatóút nagyon izgalmas volt. A kolozsvári zenei konzervatórium levéltárában - mivel az épület megsérült - az állomány nem volt kutatható. 4 napot töltött Kolozsváron. A helyi zeneintézmények, az Egyetemi Könyvtár, az Állami Levéltár és az egyházi levéltárak is felkereste. A református kollégiumban tartott előadás sikeres volt. Megkérték, hogy tartson újabb előadást szeptemberben. A Piarista Gimnáziumban tartott előadás során is újabb magyarörmény érdeklődőkkel tudtunk kapcsolatot teremteni. Két helyi rádió interjút készített az elnökkel az előadások után.

A testület egyhangúlag, 3 igen szavazattal úgy dönt, hogy elfogadja az alábbi határozatot.

**31/2018. (III. 19.) sz. BÖNÖ határozat**

A Budaörsi Örmény Nemzetiségi Önkormányzat képviselő-testülete úgy dönt, hogy jóváhagyólag elfogadja az elnök beszámolóját a 2018.03.01-i kutatóútjáról.

A napirendi pontok megtárgyalását követően az ülést 18:30-kor bezárja, megköszönve a jelenlétet.

 Bokor Sándorné Fancsali G. János

 jegyzőkönyv hitelesítő elnök